NaiveNeuron/SloPal huggingface dataset:
Žitňanská, Lucia, poslankyňa NR SR (2019-09-18):
Sledujúc túto debatu, tak s nadsázkou mám v ponuke dve technické riešenia, buď tú kolónku úplne zrušiť, je to nejaké rezídium z minulosti, alebo dať jednoducho jednu voľnú kolónku, kde si každý môže napísať, čo uzná za vhodné. Ďakujem.
M. Hort, podpredseda NR SR: (2008-09-17):
S faktickými poznámkami sa prihlásili pani poslankyňa Darina Gabániová, Jozef Rydlo, Rudolf Bauer. Uzatváram možnosť prihlásiť sa s faktickou poznámkou. Slovo má pani poslankyňa Darina Gabániová.
Danko, Andrej, predseda NR SR (2017-05-10):
Pán poslanec, nemal by ste čítať odôvodnenie, len čistý návrh aj vzhľadom na čas aj ďalšie veci.
Hrušovský, Pavol, podpredseda NR SR (2011-02-09):
Nech sa páči, pán poslanec Viskupič. Zapnite pána poslanca Viskupiča. Nechajte hlasovacie zariadenie v kľude. Nech sa páči.
Blaha, Ľuboš, poslanec NR SR (2014-11-10):
Preto pán predseda parlamentu veľmi jasne povedal, že to sa týka nielen nás, ale naozaj nášho okolia, našich rodín. Nepleťte do toho rodiny a v prvom rade skontrolujte si vaše zdroje. Na Belize nie je žiadne prepojenie, žiadne prepojenie Penty a SMER-u. A ak je niekto prepojený s finančnými skupinami, tak ste to možno jedine vy. (Potlesk.)
Bugár, Béla, podpredseda NR SR (2016-10-25):
Nech sa páči, prezentujme sa a hlasujme o návrhu zákona ako celku. (Hlasovanie.) Prítomných 140, za 137, 3 sa zdržali. Konštatujem, že tento vládny návrh zákona sme schválili. Teraz budeme pokračovať hlasovaním o bode č. 35 a to o vládnom návrhu zákona, ktorým sa mení a dopĺňa vodný zákon (tlač 155). Pán poslanec Matejička ako spravodajca z gestorského pôdohospodárskeho výboru a pre životné prostredie, máte slovo. [Hlasovanie o vládnom návrhu zákona, ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov a ktorým sa mení a dopĺňa zákon č. 7/2010 Z. z. o ochrane pred povodňami v znení neskorších predpisov , tlač 155. ]
Kecskés, Ján, poslanec NR SR (2018-05-28):
Ďakujem za slovo. Milan, páči sa mi, ako si vo svojej rozprave do polarity dal teda nejakú hodnotu dnes zvieraťa a človeka. Kým je trend, že nejakým spôsobom zvyšujeme hodnotu zvieraťa, tak svojím spôsobom znižujeme hodnotu človeka a vidno to aj na tých mladých rodinách, kedy je moderné mať okolo seba rôzne domáce zvieratká. Na deti sa kašle, lebo deti sú pre nich alebo, resp. je taký trend, že deti sú záťaž a nejako obmedzujú život ľudí. Ale toto je absolútne mimo reality a spôsobuje to to, akým spôsobom tu mimovládky svojím spôsobom dávajú svoju propagandu najavo. Kolektívna vina je nám kladená za rôzne holakausty, ktoré tu boli svojím spôsobom vykonávané, ale to, že denne od začiatku tejto schôdze mohlo dnes zomrieť päť alebo šesť detí, boli roztrhané na kúsky a zo ženského lona vypustené do nejakej misky, to nikto sa nad tým nezamýšľa. Čiže bez toho, či je tu nejaká spoločenská objednávka na ochranu života alebo nie, každý jeden z nás tu prisahal na začiatku tohto volebného obdobia na ústavu, každý jeden z nás prisahal, že si ju budeme ctiť a budeme všetky zákony uplatňovať do života. Prisahali sme a sľubovali sme, že budeme ochraňovať ľudský život, a ten je v súčasnosti najcennejší. Ďakujem.
Paška, Pavol, predseda NR SR (2014-03-19):
(Hlasovanie.) 134 prítomných, 50 za, 73 proti, 6 sa zdržali, 5 nehlasovali. Tento procedurálny návrh sme neschválili.
Kollár, Boris, predseda NR SR (2023-06-21):
Prosím, prezentujme sa a hlasujeme. (Zaznievanie gongu.) (Hlasovanie.) Prítomných 130 poslancov, za 1, 15 proti, 112 sa zdržalo, 2 nehlasovali. Uvedený návrh sme neschválili.
A. Slafkovský, poslanec: (2001-09-18):
J. Migaš, predseda NR SR: S faktickou poznámkou pán poslanec Jarjabek, nech sa páči.
Hus, Igor, poslanec NR SR (2022-09-27):
Teraz, teraz hlasujeme o pristúpení k Fínskej republike. (Povedané súbežne s predsedajúcim.)
Hrnčiar, Andrej, podpredseda NR SR (2019-05-21):
Jedna faktická poznámka. Nech sa páči, pani poslankyňa Gaborčáková.
Sulanová, Magdaléna, poslankyňa NR SR (2021-05-28):
Ďakujem pekne za slovo. Pani poslankyňa, z mojej strany veľmi pekne ďakujem teda za vaše vystúpenie, pretože sa plne stotožňujem s vaším názorom a že ste sa venovali predovšetkým práve svedomiu a výhrade vo svedomí. Skutočne si myslím, že Európska únia v tomto už ďaleko prekročila akékoľvek únosné hranice. Je to absolútne porušenie súčasti slobody človeka, a preto si myslím, že nemôžeme mlčať. My sa musíme ozvať. Toto uznesenie je nevyhnutné a veľmi potrebné, pretože kto mlčí, ten svedčí. A Európska únia, keď my budeme mlčať a nebudeme sa ozývať, aj keď teraz to ešte nie je záväzné, oni pôjdu ďalej a ďalej. A neviem si predstaviť, kde to končí. Takže veľmi pekne ďakujem aj pani poslankyni Záborskej, aj všetkým, ktorí podporia toto uznesenie. Ďakujem.
Ondruš, Branislav, poslanec NR SR (2011-07-12):
Ďakujem pekne, pán podpredseda. Pán podpredseda, chcem, skôr než budeme hlasovať o tomto vládnom návrhu, vám oznámiť, že vzhľadom aj na záverečné vystúpenie pána ministra, ktorý zaujal taký postoj k pozmeňujúcim návrhom vládnych poslancov, aký zaujal, vám chcem oznámiť, že šestnásť poslancov, pani Tomanová, Jasaň, Glenda, Valocký, Bublavý, Želiezka, Ondruš, Blanár, Richter, Senko, Kolesík, Zmajkovičová, Pelegrini, Glváč, Laššáková a Saloň, sťahujú pozmeňujúce návrhy 1 až 25, ktoré som ja predniesol v rámci druhého čítania. Takže o nich, prosím, potom nehlasovať.
Záhumenský, Marian, poslanec NR SR (2010-12-10):
Ďakujem pekne. Pán poslanec Stanko, ja chcem oceniť vaše vystúpenie aj argumentáciu a chcem povedať, že to ste prvý poslanec z pravicového spektra, ktorý sa pozerá na poľnohospodárstvo, dá sa povedať, z objektívneho pohľadu, nie z predsudkov, aké tu často počúvame. Ja vám držím palce, aby sa vám podarilo urobiť to, čo ste prezentovali v závere vášho vystúpenia, a takisto musím súhlasiť s vašimi tromi návrhmi alebo názormi, ktoré ťažia poľnohospodárov. Jednu z nich ste menovali – spoločnú poľnohospodársku politiku. Bohužiaľ, ten veľký rozdiel medzi nami a starou pätnástkou je aj v tom, že sme vyjednali zlé podmienky pri vstupe do Európskej únie a opäť sme pred bránami novej spoločnej budúcej politiky, a tak, ako som včera prezentoval vo svojom vystúpení, na Slovensku nerobíme pri príprave pozície Slovenska takmer nič. Takže aby sme znovu nekonštatovali sedem rokov, že Slovensko stráca oproti už nie európskej pätnástke, ale európskej dvadsaťšestke, tak by sme mali veľmi rýchlo začať pracovať na tom, aby sme v rámci rokovaní o budúcej spoločnej poľnohospodárskej politike vytvorili dobrú pozíciu pre našich poľnohospodárov. Takisto s vami súhlasím z hľadiska invázie zahraničných investorov. Mnohí neoliberálni politici hovoria, nič sa nedeje, ak budú pôdu vlastniť zahraniční investori. Ale kto vlastní pôdu, vlastní územie, vlastní aj štát a Slováci sa stanú bezzemkami vo vlastnej krajine. A je to vážne riziko, ktoré možno doceníme až vtedy, keď už tú pôdu vlastniť nebudeme. Bohužiaľ, opäť sme urobili mnohé chyby v minulosti a nezabránili sme nadobúdaniu pôdy právnickým osobám, kde zahraničí investori veľmi ľahko dokážu nadobúdať túto pôdu. Takisto sa dá hovoriť o dani z pozemkov. Ďakujem.
Paška, Pavol, predseda NR SR (2012-07-02):
Ďakujem, pán poslanec. Faktické poznámky páni poslanci: Viskupič, pani poslankyňa Obrimčáková, Nachtmannová, pán Poliačik a Bagačka. Končím možnosť sa prihlásiť. Pán Viskupič.
Ďuriš Nicholsonová, Lucia, podpredsedníčka NR SR (2018-02-02):
Ďakujem pekne. Teraz dávam slovo spoločnému spravodajcovi z výboru pre zdravotníctvo poslancovi Igorovi Janckulíkovi, aby informoval Národnú radu o výsledku rokovania výborov a predniesol nám spravodajskú informáciu. Nech sa páči.
Suja, Miroslav, poslanec NR SR (2021-03-17):
Ďakujem za slovo, pán podpredseda. Rado, keby 10-20 rokov... No keby 10-20 rokov dozadu zavreli Matoviča, tak ste tu nemuseli mať dneska také problémy v koalícii a možno tá pandemická situácia by bola úplne iná. To sú slová možno aj tvojho predsedu, len trošku v inej formulácii. Takže ja si myslím, že zbytočne, vracať sa dozadu nemá zmysel, ale súhlasím napríklad s tebou, že oveľa viacej financií sa minie na sprostosti a raz sa toto tak či tak nakúpi a spraví, tak si myslím, že zbytočné je to odkladať. A vrátil by som sa ešte k jednej veci, objektívne dôvody, keď sa nemôže poslanec zúčastniť buď Národnej rady, alebo výboru. Vážení koaliční kolegovia, objektívne dôvody sú podľa mňa aj karanténa, pozitívny na COVID a podobne. Ja si myslím, že aj toto, aj, pán predkladateľ, sú objektívne dôvody. Ale objektívne dôvody vám nevadili, keď tu za plentou boli šiesti nakazení alebo pozitívni, alebo v karanténe, vtedy vám to nevadilo. Je tu verejným tajomstvom, že viacerí sedeli aj v pléne, a potom sa zistili, že boli pozitívni. Prečo sme to neriešili aj vtedy? Toto sú tiež objektívne dôvody. Takže teraz prichádzate a odvolávate sa na objektívne dôvody, áno, ja to berem, objektívne dôvody, ale to boli aj vtedy, takže zasa ukazuje sa to, že kedy vám to vyhovuje, tak sa dokážete odvolať na trebárs objektívne dôvody, a keď nie, tak to využijete. Ale súhlasím s tým, že treba na to nájsť financie, nie je to zase až tak veľa, aby sme sa posunuli trošku do 21. storočia a neboli ešte za opicami. Ďakujem.
Bugár, Béla, podpredseda NR SR (2017-04-07):
Pán poslanec Osuský.
Budaj, Ján, minister životného prostredia SR (2021-04-30):
Dámy a páni, toto je len malý rozbeh k tomu, čo je pred nami v plánoch ministerstva životného prostredia na roky ´21 až ´23. Samozrejme, že v PVV nájdete najmä, verím, že pre poslancov koalície zaujímavé ciele. Verím, že sa budem môcť opierať o vás, o výbor pre pôdohospodárstvo a životné prostredie aj o tretí sektor, vďaka ktorému tieto ambiciózne ciele naplníme. Ďakujem. (Potlesk.)
Čepček, Martin, poslanec NR SR (2023-03-17):
Ďakujem pekne. Ja určite tento zákon v prvom čítaní podporím. Uvedomujem si, že tu nejde o nič iné, ako o to, aby sa naše deti viacej hýbali, ako tu už bolo niekoľkokrát spomenuté, deti, 12 % detí je obéznych a každá hodina navyše im pomôže, aby to tak nebolo. A dovolím si citovať aj zo zákona, v bode 2: „Úlohou telesnej a športovej výchovy je prispieť k upevňovaniu fyzického a duševného zdravia, brannej zdatnosti a pohybovej výkonnosti, prispievať k psychickému, sociálnemu a morálnemu vývinu, rozvíjať pohybovú gramotnosť a osobnosť ako celok po stránke kognitívnej, emocionálnej, sociálnej a morálnej.“ A v bode 4 sa píše: „Telesná a športová výchova sa na základnej škole vyučuje v rozsahu najmenej troch hodín, vyučovacích hodín týždenne.“ Toto ustanovenie sa nevzťahuje na základnú školu, ktorá má menej ako päť tried, to znamená, tých malých škôl sa to týkať nebude. Bude sa to týkať tých väčších. Ďalej v bode 5: „Telesná a športová výchova sa na strednej škole vyučuje v rozsahu najmenej dvoch vyučujúcich hodín.“ Ak si uvedomíme a dáme si dokopy, že dieťa v škole, ak má šesť hodín denne krát päť dní v týždni, tak je to nejakých 30 hodín, ktoré vo väčšom množstve presedí v triede a dvakrát do týždňa z tých 30 hodín mať telesnú, je pomerne málo. Takže aj kvôli tomuto ja som za to, aby tento zákon bol schválený a ak bude potrebná nejaká zmena, tak si viem predstaviť v druhom čítaní nejaký pozmeňovák.
Figeľ, Ján, podpredseda NR SR (2013-11-26):
Ďakujem pekne. Na vystúpenie pána poslanca Zajaca je jedna faktická poznámka. Nech sa páči, Martin Fecko.
Gaborčáková, Soňa, poslankyňa NR SR (2019-05-14):
Ďakujem za slovo. Ďakujem, pani kolegyňa, že si to poňala aj práve cez tú ľudskoprávnu tému. Doteraz sme viac-menej riešili takú politickú úroveň, ale naozaj to utrpenie ľudí, čo sa týka, prenasledovanie pre náboženstvo, sa stupňuje. Áno a potvrdzujem teda tvoje slová, že a štúdie hovoria o tom, že je stúpajúci trend prenasledovania kresťanov, ako aj iných menšín, čo sa týka náboženskej slobody, a skutočne stojí za to, aby sme určitú, určité percento konkrétnej pomoci práve zamerali na pomoc tým, ktorí to ozaj potrebujú, lebo potom naozaj sa tu hádame o nejakej masovej migrácii, ale v konečnom dôsledku je potrebné, aby tie školy, zdravotnícke zariadenia sa stavali tam, kde im to zlikvidovali a tí ľudia mohli ostať tam, kde, kde rástli, kde sú ich korene a kde sú ich príbuzní pochovaní. Ďakujem pekne.
Laššáková, Jana, podpredsedníčka NR SR (2012-06-28):
Pán poslanec Vašečka.
Hort, Milan, podpredseda NR SR (2011-05-19):
Vážené panie poslankyne, páni poslanci, otváram tretí rokovací deň 18. schôdze Národnej rady. O ospravedlnenie na dnešnom rokovaní nepožiadal žiaden poslanec ani žiadna pani poslankyňa. V rokovaní budeme pokračovať v prerušenom prvom čítaní o vládnom návrhu zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia dopĺňajú niektoré zákony . Máme ho ako tlač 340. Včera v rozprave vystúpili všetci písomne aj ústne prihlásení poslanci a rozprava bola vyhlásená za skončenú. Vítam na rokovaní pána ministra práce, sociálnych vecí a rodiny pána Jozefa Mihála, ktorý požiadal o záverečné slovo k tomuto návrhu zákona. Prajem vám všetkým ešte raz príjemný deň. Pán minister, nech sa páči.
Habánik, Jozef, poslanec NR SR (2021-01-12):
Ďakujem pekne, pán predsedajúci. Pán poslanec Baška, ja som rád, že si upozornil na tú viackoľajnosť v prípade opatrení, ktoré sa dotýkajú či už plošného testovania, alebo dobrovoľného testovania. Niekoľko týždňov sa školy pripravujú na to, že si spustia aj prostredníctvom mobilných odberových miest testovanie učiteľov, žiakov, ich zákonných zástupcov, aby sa teda deti mohli vrátiť do škôl. Vykoná sa strašne veľa prípravných prác nielen na školách, ale aj v tých riadiacich zložkách, aby sa to všetko podarilo zvládnuť. A akonáhle má prísť k tomu stavu, že sa to má spustiť, má sa to dostať do života, do praxe, tak príde nová metóda celoplošného povinného testovania. Čo si tí ľudia naozaj na tých školách, ale aj tí, ktorí to pripravujú, majú o tých opatreniach myslieť? Ako im majú rozumieť a ako ich potom, samozrejme, aj ako im majú veriť, dôverovať, ako ich majú uplatňovať? Je v tom naozaj chaos, v tej implementácii, tak ako si správne vo svojom vystúpení poukázal.
Bugár, Béla, podpredseda NR SR (2018-09-13):
Nech sa páči, prezentujme sa a hlasujme. (Hlasovanie.) Prítomných 141, za 99, zdržalo sa 42. Návrh sme schválili. Teraz prosím pána poslanca Kondróta, aby ako spravodajca uviedol hlasovanie v druhom čítaní o návrhu poslanca Antala na vydanie zákona, ktorým sa mení a dopĺňa zákon č. 182/1993 Z. z. o vlastníctve bytov a nebytových priestorov (tlač 975). (Hlasovanie o návrhu poslancov Národnej rady Slovenskej republiky Petra Antala a Edity Pfundtner na vydanie zákona, ktorým sa mení a dopĺňa zákon Národnej rady Slovenskej republiky č. 182/1993 Z. z. o vlastníctve bytov a nebytových priestorov a o zmene a doplnení niektorých zákonov v znení neskorších predpisov , tlač 975.)
Laššáková, Jana, podpredsedníčka NR SR (2014-12-09):
Na vystúpenia pána poslanca s faktickými poznámkami páni poslanci: Lipšic, Kollár, Kadúc, Mičovský, Osuský, Novotný, Kuffa. Končím možnosť prihlásiť sa s faktickými poznámkami. Nech sa páči, pán poslanec Lipšic.
Pellegrini, Peter, predseda NR SR (2015-04-22):
Pani poslankyňa Žitňanská.
P. Hrušovský, predseda NR SR: (2003-04-23):
L. Polka, poslanec: Vážený pán predseda, vážený pán minister, dámy a páni, dovoľte mi niekoľko poznámok k predloženému návrhu zákona. Chcel by som poukázať na jeden vážny problém, a to je filozofia celého zákona. Domnievam sa, že spoločnosť má záujem na tom, aby zbrane, ktoré sú medzi občanmi, boli legitímne, aby boli legalizované, aby boli pod istou kontrolou, povedzme Policajného zboru. My však v dobrej vôli a vedení dobrou snahou zavádzame istú retroaktivitu, ktorá postihne 55 000 poľovníkov a možno až niekoľko desaťtisíc športových strelcov, ktorí budú musieť svoju bezúhonnosť požadovanú v § 19 preukazovať výpisom z registra trestov, odpisom registra trestov. Považujem takúto retroaktivitu za protiústavnú a vo svojej podstate nezmyselnú. Polícia dobre vie, kto má tendenciu páchať trestné činy so zbraňou, alebo kde sú tie osoby podozrivé z takéhoto trestného činu a na to máme Trestný zákon a Trestný poriadok. Ďalej by som chcel poukázať na tvrdé sankcie, ktoré postihujú v § 19 tých, ktorí sa dopustili trestnej činnosti. Myslím si, že tu ide zákon nad rámec Trestného zákona, ktorý v § 70 ods. 1 stanovuje, že po zahladení sa na páchateľa hľadí, akoby nebol odsúdený. My predsa musíme dať šancu človeku, ktorý spáchal nejaký trestný čin, možno niekedy aj z nedbanlivosti, ale mám na mysli aj niektoré úmyselné trestné činy, že stanovujeme sankcie po zahladení. Príklad: Právoplatne odsúdený za úmyselný trestný čin na nepodmienečný trest odňatia slobody, od zahladenia uplynulo 10 rokov. V písmene c) právoplatne odsúdený za úmyselný trestný čin, za ktorý mu nebol uložený nepodmienečný trest odňatia slobody, alebo bol právoplatne odsúdený za trestný čin spáchania z nedbanlivosti so zbraňou, od zahladenia odsúdenia neuplynulo 5 rokov. Konkrétny príklad, pri niektorých formách ujmy na zdraví, podľa § 224 ods. 2 môže takýto páchateľ „vyfasovať“ až 5 rokov, po zahladení odsúdenia, o ktoré môže požiadať až po piatich rokoch, až po piatich rokoch môže žiadať o vydanie zbrojného preukazu. Čiže sankcia - zhruba 15 rokov je ten človek vyradený zo svojho koníčka, zo svojej športovej alebo spoločenskej aktivity. Považujem takúto sankciu za veľmi tvrdú, veľmi krutú a opakujem, postihne tých, ktorí chcú mať zbraň, držia tú zbraň s legálnym úmyslom, s legálnym účelom a nevyvíjajú alebo nepáchajú trestnú činnosť, ktorá by súvisela s predmetom chráneným týmto zákonom. Ďakujem pekne za pozornosť.
Hrnčiar, Andrej, podpredseda NR SR (2018-12-03):
Dávam slovo spravodajcovi, ktorého určil navrhnutý gestorský ústavnoprávny výbor, poslancovi Ondrejovi Dostálovi.
Šuca, Peter, poslanec NR SR (2018-12-04):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť, ďalej aby za gestorský výbor určila hlasovaním Výbor Národnej rady pre obranu a bezpečnosť, aby predmetný návrh zákona výbory prerokovali do 25. januára 2019 a v gestorskom výbore do 28. januára 2019. Dajte, prosím, hlasovať.
Grendel, Gábor, poslanec NR SR (2017-12-06):
Ďakujem za slovo. Chcel by som pripomenúť členom osobitného kontrolného výboru na kontrolu činnosti SIS, že dnes máme rokovanie výboru v neobvyklom čase na neobvyklom mieste. O 12.15 odchádza mikrobus spred Národnej rady.
Goga, Pavol, poslanec NR SR (2015-02-12):
Ďakujem. Je to zápisnica o výsledku tajného hlasovania o návrhu na voľbu predsedu Výboru Národnej rady Slovenskej republiky pre nezlučiteľnosť funkcií, ktoré sa konalo 12. februára 2015. Na tajné hlasovanie o návrhu na voľbu predsedu Výboru Národnej rady Slovenskej republiky pre nezlučiteľnosť funkcií bolo vydaných a poslanci si osobne prevzali 110 hlasovacích lístkov, teda na voľbe bolo prítomných 110 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu predsedu Výboru Národnej rady Slovenskej republiky pre nezlučiteľnosť funkcií všetci poslanci odovzdali hlasovacie lístky. Zo 110 odovzdaných hlasovacích lístkov boli štyri neplatné. Zo 106 platných hlasovacích lístkov overovatelia zistili, že pri návrhu na voľbu Alojza Přidala za predsedu Výboru Národnej rady Slovenskej republiky pre nezlučiteľnosť funkcií hlasovalo za návrh 85 poslancov, proti návrhu 15 poslancov, 6 poslancov sa zdržalo hlasovania. Na zvolenie predsedu výboru Národnej rady Slovenskej republiky je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bol za predsedu Výboru Národnej rady Slovenskej republiky pre nezlučiteľnosť funkcií zvolený Alojz Přidal. Overovatelia ma zároveň poverili oznámiť výsledok hlasovania Národnej rade Slovenskej republiky. Pani podpredsedníčka, skončil som, môžete pokračovať ďalej, prosím.
Danko, Andrej, predseda NR SR (2018-02-13):
Ďakujem, pán poslanec. Jedna faktická, pán poslanec Mihál.
Kuffa, Štefan, poslanec NR SR (2022-09-20):
Ďakujem za slovo, pán predseda. Vážený pán predseda, žiadam o doplnenie bodu programu schôdze, aby Národná rada Slovenskej republiky zaviazala vládu Slovenskej republiky, aby do konca septembra 2022 predložila strategický plán, ktorý bude tlmiť negatívne dopady z dôvodu neúnosného zdražovania cien energie elektriny, plynu pre zraniteľné skupiny dôchodcov, rodiny, domácnosti, ale aj podnikateľskú sféru, zdravotníctvo a sociálne služby. Ďakujem za slovo, pán predseda, to je všetko.
Valášek, Tomáš, poslanec NR SR (2023-12-19):
... v prípade rozporu... (Hovorené súbežne s predsedajúcim.)
Osuský, Peter, poslanec NR SR (2016-04-27):
Ďakujem pekne, pán predsedajúci. No, milý Gábor, dobre, že si nadhodil tú tému, kto čo zavinil, a prečítal si veľmi takú dobrú vec v znení: „zásada koalície je, na čom nevznikla dohoda, to nie je možné riešiť.“ To je citát z teba. Škoda, že ste si na to nespomenuli, keďže bolo všeobecne známe, aký bol postoj SaS a OKS k eurovalu, že ste si na toto základné pravidlo vtedy zabudli spomenúť a z toho sa odvíjali všetky následky. Ale nejde o to. Teraz si povedal pekne, že tento nápad rozbiť koalíciu a že nechceš nikoho uraziť, no ja si myslím, že to, čo si hovoril, a to, čo nakoniec urobíte, nejde o to, žeby si niekoho chcel uraziť. Urazení budú tí, ktorých ten zákon postihol. A to, keď si vyratúval, kto ako kedy hlasoval. Chceš snáď povedať, že Dostál, Osuský alebo Poliačik zmenili svoj názor pri ktoromkoľvek hlasovaní za tento zákon? Lebo my sme predkladatelia, o nás si hovoril, že sa bijeme v hruď. Tak ja ti hovorím, že som sa v hruď bil za tých 1 300 občanov stále a nemenne rovnako. A úplne nakoniec. Bol pekný, tá spomienka na basketbalistu významného. No, to ma teší, že dostal výnimku. Problém je, že tých 1 300 ostatných neboli najlepší slovenskí basketbalisti. Mali by sme preto tým vydatým dievčatám a tým ženatým chlapcom povedať, aby sa vykašlali na iné veci a trénovali basketbal na úroveň najlepšieho. Potom by možno dostali od ministra vnútra výnimku. Inak tá výnimka má v slovenských dejinách tiež výbornú tradíciu. Aj doktor Jozef Tiso udelil tisíce výnimiek, ale asi 60-tisíc ľudí išlo bez výnimky do cyklónu B.
Tomanová, Viera, poslankyňa NR SR (2012-08-01):
Ďakujem pekne, pani predsedajúca. Pán poslanec Brocka, mne je to strašne ľúto a ešte aj to, keď začnete hovoriť a hovorili ste o príplatku k príspevku pri narodení dieťaťa pre druhé a tretie dieťa. Viete, ja som bola s vami niekoľkokrát v relácii. My sme zaviedli najskôr príspevok pre prvé dieťa. A ste mi vytýkali, prečo sme ho nedali na druhé, na tretie dieťa a podobne. Takže ale napriek všetkému musím povedať jedno. Ja zastávam názor, že matke zostanú deti i veci po prvom dieťati a že skutočne na tomto by sa dalo možno ušetriť a nevyplácať druhému a tretiemu dieťaťu ten príspevok. Ale u nás bol tak zlý vývoj z hľadiska pôrodnosti detí, ktorý sme museli zvrátiť, a čiastočne sme určite tomu aj napomohli. Samozrejme, sú tu aj ďalšie veci. A v súčasnosti hovorí o tom, ako sme šafárili s peniazmi. Pán poslanec Brocka, ak niekto šafáril s peniazmi, bol to niekto iný. V roku 2004 spustil dôchodky pán Kaník tak, že vyleteli vysoko hore a ľudia, ktorí odchádzali do dôchodku do 31. 12. 2003, a odišli tam, mohli mať raz tak vysoký dôchodok, keby išli podľa nového spôsobu. Hodili sme cez palubu takto 300 000 ľudí.
Čepák, Rastislav, poslanec NR SR (2015-11-12):
Ďakujem za slovo, pani podpredsedníčka. Vážený pán minister, kolegyne, kolegovia, predkladám vám spoločnú správu výborov Národnej rady Slovenskej republiky o prerokovaní vládneho návrhu ústavného zákona, ktorým sa mení ústavný zákon č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov. Výbor Národnej rady Slovenskej republiky pre obranu a bezpečnosť ako gestorský výbor k návrhu ústavného zákona podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky. Národná rada Slovenskej republiky uznesením č. 1970 z 25. septembra 2015 pridelila vládny návrh ústavného zákona, ktorým sa mení ústavný zákon č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov na prerokovanie týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť ako gestorskému. Výbory prerokovali predmetný návrh ústavného zákona v stanovenej lehote. Poslanci Národnej rady Slovenskej republiky, ktorí nie sú členmi výborov, ktorým bol vládny návrh ústavného zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona, § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Gestorský výbor na základe stanovísk výborov k vládnemu návrhu ústavného zákona, ktorým sa mení ústavný zákon č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov, odporúča Národnej rade Slovenskej republiky predmetný návrh ústavného zákona schváliť v znení schváleného pozmeňujúceho a doplňujúceho návrhu uvedeného v tejto správe. Pani predsedajúca, prosím, otvorte rozpravu k tomuto návrhu.
Antal, Peter, poslanec NR SR (2017-05-10):
Teraz pristúpime k hlasovaniu o pozmeňujúcich a doplňujúcich návrhoch z informácie. Pán predseda, dajte hlasovať spoločne o bodoch 1 až 20.
K. Sárközy, poslankyňa: (2009-11-05):
No tak tá vaša prvá veta je pre mňa uspokojivá, že ministerstvo financií alebo vláda nepripravuje ďalšie zmeny v II. pilieri. Tak pevne verím, že to tak aj bude, pretože od pána premiéra ste dostali nejakú úlohu. Pevne verím, že to už nestihnete splniť do volieb, pretože tá úloha bola na ministra financií, zmeniť niektoré pasáže v starobnom dôchodkovom sporení v čo najbližšej dobe, keď to povedal na tej svojej mimoriadnej tlačovke. Ale, pán minister, to, že pani ministerka Tomanová hovorí o investoroch, od ministra financií by som si toto ťažko vedela predstaviť. To sú sporitelia v II. pilieri a vy to viete veľmi dobre. Takže moja otázka je: Tá úloha, ktorú vám pridelil pán premiér, zrejme nebude splnená. Ale povedzte, pretože až potom bude tá vaša odpoveď pre mňa uspokojujúca, keď ešte raz zdôrazníte, že do volieb roku 2010 ministerstvo financií a vláda neplánuje už žiadne zmeny v II. dôchodkovom pilieri. Ďakujem pekne.
V. Veteška, podpredseda NR SR: (2007-03-21):
(Hlasovanie.) Prítomných 141, za 77, proti 31, zdržalo sa 30, nehlasovali 3. Konštatujem, že Národná rada tento návrh zákona prerokuje v druhom čítaní. Prosím, dajte ďalšie hlasovanie.
Beluský, Martin, poslanec NR SR (2018-05-28):
Ďakujem za slovo. Ja doplním pána poslanca Moru. Je pravda, že tá prvá myšlienka, prečo sme prišli s takýmto návrhom zákona, bol práve Ján Lunter a jeho rozhadzovanie finančných prostriedkov, ktoré mu tam zanechalo predchádzajúce vedenie a Marian Kotleba, ale treba povedať aj to, že keď sme si spravili analýzy aj pri ostatných vyšších územných celkoch, tak sme zistili, že podobné bačovanie, dokonca by som povedal, že ešte aj horšie, sa nachádza aj na iných vyšších územných celkoch. Úplne najhoršie tam vychádza Trnavský samosprávny kraj, ktorý na prevádzku úradov zo svojich príjmov míňa až 10 %, to znamená desatinu príjmov minie na chod úradu, teda na mzdy, platy a podobné výdavky. Kdežto pri Banskobystrickom samosprávnom kraji tie čísla zatiaľ vychádzajú relatívne dobre, ale to len vďaka tomu, že ten odrazový mostík je veľmi nízko, pretože naozaj to nastavenie chodu úradu bolo veľmi optimalizované, ale verím tomu, že pán Lunter nás nesklame, ale za jeden-dva roky tie čísla veľmi rýchlo doženú aj Trnavský samosprávny kraj. Ďakujem.
Hrušovský, Pavol, podpredseda NR SR (2010-08-03):
Pani poslankyňa Sabolová.
Zmajkovičová, Renáta, podpredsedníčka NR SR (2012-10-30):
S faktickými poznámkami štyria poslanci. Uzatváram možnosť faktických poznámok. Pán poslanec Kuffa.
Grendel, Gábor, podpredseda NR SR (2021-09-28):
Osem faktických poznámok na vystúpenie pani poslankyne. Kolegovia, s ohľadom na to, že o jedenástej hodine príde prezidentka Slovenskej republiky predniesť Správu o stave Slovenskej republiky v zmysle ústavy, budeme musieť pred tým prerušiť schôdzu z technických dôvodov na niekoľko minút, takže asi by bolo zbytočné pustiť polovicu faktických teraz a polovicu potom, takže navrhujem, aby sme už teraz prerušili schôdzu. Je to na mne, takže ju prerušujem a vidíme sa o jedenástej hodine. (Prestávka.)
Blanár, Juraj, podpredseda NR SR (2022-06-23):
Pán poslanec Takáč, môžete reagovať na faktické poznámky.
Kollár, Boris, predseda NR SR (2022-03-16):
Pán poslanec, máte pravdu. Viedol som schôdzu ja. Mal som tri zákony, išli po sebe 1, 2, 3, prehodili sa mi papiere, začal som s jedným skôr a s druhým neskôr. Bola to moja chyba. Všetkým sa ospravedlňujem, už sa to nebude opakovať.
Hort, Milan, podpredseda NR SR (2010-10-22):
Ešte pán poslanec Jarjabek s faktickou poznámkou, nech sa páči.
Pellegrini, Peter, predseda NR SR (2015-11-25):
Ďakujem pekne. Poprosím, aby sa do rokovacej sály dostavil pán minister školstva, aby sme mohli pokračovať. Pána spravodajcu poprosím, aby zaujal miesto spravodajcu. Budeme pokračovať po malej chvíli vystúpením pána poslanca Mihála. A ostatných kolegov poprosím, aby nerušili rokovanie Národnej rady. (Zaznievanie gongu.) Pán minister školstva, poprosím vás, aby ste sa dostavili do rokovacej sály. (Ruch v sále, rozhovor poslanca Mihála s predsedom parlamentu mimo mikrofónu, striedanie sa predsedajúcich, rozhovor poslanca Mihála s podpredsedníčkou Laššákovou mimo mikrofónu.)
B. Bugár, podpredseda NR SR: (2001-11-06):
Pán poslanec Palko.
P. Paška, predseda NR SR: (2007-06-28):
(Hlasovanie.) 144 prítomných, 143 za, 1 nehlasoval. Návrh pani poslankyne Smolkovej sme schválili.
Zmajkovičová, Renáta, podpredsedníčka NR SR (2014-09-16):
Ďalší vystúpi v rozprave pán poslanec Švejna. Nech sa páči.
Horecký, Ján, poslanec NR SR (2023-12-08):
Ďakujem pekne za slovo. Ďakujem aj kolegovi Hlinovi za postreh o zmysluplnosti v niektorých momentoch rokovania v Národnej rade. Ja sa stále nádejám, že tie slová nezneli v prakticky prázdnej sále nadarmo. Dámy a páni, ja beriem svoj mandát vážne. Kým otvorím ústa, tak sa niekedy hodiny, niekedy dni pripravujem. Túto problematiku som si naštudoval s cieľom zabrániť tomu, aby desaťtisíce ľudí, úradníkov, ale aj vlastníkov ČOV-iek museli v najbližších rokoch administrovať papiere namiesto toho, aby sa zaoberali odbornou činnosťou. Naozaj fandím vládnemu návrhu zákona o vodách, ktorý predložil pán minister Taraba, a po dôkladnom štúdiu a komunikácii ako so zástupcami ČOV-iek, tak s úradmi príslušnými som prišiel s návrhom, ktorý tú situáciu môže vylepšiť tak, aby sme mali viac síl, viac energie, viac priestoru na ochranu životného prostredia. Veľmi dúfam, že tie slová nezneli nadarmo. Ďakujem.
Babič, Ján, poslanec NR SR (2012-11-28):
Ďalej v rozprave vystúpil pán poslanec Mičovský, ktorý predložil pozmeňujúci návrh, ktorý obsahuje tri pripomienky. Pán predseda, dajte hlasovať o pozmeňujúcom návrhu pána poslanca Mičovského.
P. Pelegrini, poslanec: (2007-09-19):
Cieľom tohto návrhu je založenie akciovej spoločnosti, ktorej zakladateľom je Slovenská republika, v mene ktorej koná Ministerstvo, dopravy, pôšt a telekomunikácií Slovenskej republiky z nasledovných dôvodov. Zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení zákona č. 580/2003 Z. z. ustanovoval zriadenie právnickej osoby, ktorá by plnila úlohy smerujúce k využitiu dopravnej infraštruktúry vo verejných prístavoch v záujme rozvoja vnútroštátnej a medzinárodnej vodnej dopravy. Vzhľadom na problémy so zriadením príspevkovej organizácie daná právna úprava rieši túto problematiku vytvorením akciovej spoločnosti, čím dôjde k zefektívneniu a optimalizácii prevádzkovania majetku štátu vo verejných prístavoch Slovenskej republiky v podmienkach komerčného prostredia. Vytvorenie akciovej spoločnosti predstavuje vloženie majetku štátneho podniku Slovenská plavba dunajská v plnom rozsahu do vytvorenej akciovej spoločnosti, oddelenie vnútornej organizačnej jednotky rozpočtovej organizácie Štátna plavebná správa, definovanie podmienok pre zachovanie hospodárskeho záujmu štátu vrátane ochrany majetku štátu, ktorý ako prioritný majetok nebude podliehať exekúcii ani inému výkonu rozhodnutia, a, na záver, vyčlenenie časti majetku štátu, ktorý v súčasnosti spravuje rozpočtová organizácia Štátna plavebná správa, ktorý sa vloží do akciovej spoločnosti. Navrhovaným zákonom sa upravuje spôsob nakladania s prioritným majetkom vo vlastníctve štátu nevyhnutným pre činnosť a rozvoj verejných prístavov v záujme zvyšovania podielu vodnej dopravy hlavne na výkonoch nákladnej dopravy. Niektoré podmienky založenia sú v porovnaní s platnou právnou úpravou podľa Obchodného zákonníka špecifické. Ide tu napr. o postup pri oceňovaní nepeňažného vkladu, prechod vlastníckeho práva k predmetu vkladu a podobne. Návrh zákona nebude mať dopad na výdavkovú časť štátneho rozpočtu, iba na jeho príjmovú časť. Návrh zákona nebude mať vplyv na rozpočty obcí a rozpočty vyšších územných celkov, nebude mať žiadny dopad na životné prostredie a nebude mať negatívny vplyv na zamestnanosť a ani na podnikateľské prostredie. Navrhovaný zákon je v súlade s Ústavou Slovenskej republiky, platným právnym poriadkom Slovenskej republiky, ako aj medzinárodnými zmluvami, ktorými je Slovenská republika viazaná. Vážené panie kolegyne, páni kolegovia, dovoľujem si vás požiadať o podporu tohto návrhu zákona. Ďakujem pekne.
P. Hrušovský, predseda NR SR: (2004-02-05):
Chcem informovať Národnú radu, že na marcovej schôdzi uskutočníme opakovanú voľbu kandidáta na člena Disciplinárneho súdu, ako aj ďalších členov Rozhlasovej rady. Panie poslankyne, páni poslanci, žiadam teraz všetkých ministrov vlády Slovenskej republiky, aby sa dostavili do rokovacej sály. V zmysle zákona o rokovacom poriadku je povinnosťou členov vlády byť prítomní na hodine interpelácie a otázky na členov vlády. Pán zastupujúci premiér, urobte si poriadok s ostatnými členmi vlády, ktorí boli prítomní na hodine otázok, ale opustili v tejto chvíli rokovaciu sálu. V priebehu 15 minút, aby ste urobili všetky opatrenia na ich prítomnosť na rokovaní. Ďakujem pekne. 15-minútová prestávka, o 15.30 hodine pokračujeme. (Prerušenie rokovania o 15.13 hodine.) (Pokračovanie rokovania o 15.33 hodine.)
Svrček, Miloš, poslanec NR SR (2020-07-10):
Ďakujem pekne za slovo. Pán poslanec, zaujalo ma, čo ste rozprával ohľadne zastaralosti zákona, že z ktorého roku ho máme a koľkokrát bol novelizovaný. Áno, je zastaralý, mal by byť novelizovaný a mali by sa zohľadniť najnovšie medicínske a vedecké poznatky, ale nie je správne, aby sme v jeden mesiac mali aj na stole štyri návrhy zákonov v tejto oblasti. Pri tak citlivej téme by podľa mňa v tejto téme mala prebehnúť celospoločenská diskusia a zákonodarci by mali pripraviť jeden dobrý zákon, ktorý by mal v podstate vyhovovať väčšine. A samotní aj odborníci hľadajú odpovede na to, čo je správne, ale hlavne sa pozerajú na to, aký dopad bude mať na samotné ženy a nenarodené deti. V čom je presne tento zákon, súčasný zákon zastaralý? Ja som aj vyčítal z tých dodatkov alebo vykonávacích vyhlášok k zákonu, že dokonca aj tuším chrípka alebo herpes môžu byť indikáciou na potrat. No v dnešnej dobe mi to už pripadá šialené a mali by sa upraviť podmienky. Zároveň by som aj zaviedol do zákona, aby ženy uvádzali dôvod, prečo chcú podstúpiť interrupciu. Veď v súčasnosti sú potraty dovolené do 12. týždňa tehotenstva aj bez udania dôvodu a keby sa uvádzali dôvody, uvideli by sme, čo presne ženy trápi, aké sú dôvody pre interrupciu a mohli by sme tak lepšie pomôcť. Samozrejme, štát asi tuší, aké sú najčastejšie príčiny interrupcií, ale keby chcel adresnejšie pomôcť, tak môže. Na druhej strane však oficiálne ich štát nevie. Žena sa rozhodne, lekár s ňou vypíše potrebné papiere a ide na zákrok. Ďalšie informácie od samotných žien už štát nemá a nevieme, či bol hlavný dôvod vek, ekonomická situácia alebo nátlak partnera. Je dôležité to vedieť a na základe toho môže aj štát lepšie nastaviť systém pomoci tejto cieľovej skupine. Ďakujem.
Gyimesi, Juraj, poslanec NR SR (2020-04-01):
Vážený pán predsedajúci, vážené pani poslankyne, vážení páni poslanci, dovoľte mi, aby som v zmysle § 73 ods. 1 rokovacieho poriadku Národnej rady vystúpil v prvom čítaní ako spravodajca k uvedenému návrhu zákona. Predmetný vládny návrh bol doručený poslancom Národnej rady Slovenskej republiky s tým, že vláda požiadala prerokovať tento vládny návrh zákona prostredníctvom skráteného legislatívneho konania. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel a zaradil ho na rokovanie 4. schôdze Národnej rady Slovenskej republiky. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali – asi zajtra. Pán predsedajúci, prosím, otvorte rozpravu k uvedenému návrhu zákona.
Přidal, Alojz, poslanec NR SR (2015-09-30):
Pán Galis. (Smiech v sále.)
Pleštinská, Zita, poslankyňa NR SR (2021-09-21):
Ďakujem, pán predsedajúci. V nadväznosti na slová pána kolegu Habánika bol Alexander Dubček aj laureátom Sacharovovej ceny za slobodu myslenia z roku 1989, ktorú udeľuje Európsky parlament. Odhalenie jeho busty v priestoroch Európskeho parlamentu je nepochybne veľkou poctou. Alexander Dubček zostáva symbolom politika, ktorý zastupoval ľudské nádeje a túžbu žiť v lepšej spoločnosti. Alexander Dubček je nesporne významná, ale zároveň aj kontroverzná osobnosť československých dejín. Stal sa symbolom socializmu s ľudskou tvárou, pretože bol doslova protipólom neprístupného komunistického aparátnika. Alexander Dubček sa z pozície vedúceho predstaviteľa komunistickej strany snažil o šírenie myšlienok, demokratizácie a humanizmu. Snažil sa o poľudštenie režimu, ale sovietska invázia a ďalší vývoj dokázali, že socialistická diktatúra sa poľudštiť nedá. Sté výročie narodenia Alexandra Dubčeka je dôležité pripomenúť si aj na Slovensku. Ďakujem.
Gröhling, Branislav, poslanec NR SR (2019-05-17):
Pani navrhovateľka, nemusíme asi rozprávať o myšlienke návrhu, lebo tam sa zhodneme všetci, aj všetci odborníci, či už, alebo analytici. Rozprávajme o tom spôsobe, ako tento zákon podávate, a ten je naozaj veľmi, veľmi neštandardný, pretože ste neumožnili ani diskusiu o takomto výraznom zásahu do celého systému, ktorý ovplyvní absolútne všetkých rodičov, deti, ako aj tých, ktorí budú musieť realizovať tento návrh zákona. Vy sa môžete, vy môžete delegovať alebo môžete rozprávať to, že budeme medzi týmito dvomi čítaniami sa o tom rozprávať, ale viete veľmi dobre, že za mesiac nedokážete zozbierať všetky pripomienky všetkých aktérov, nedokážete ich vyhodnotiť, a keď áno, tak z tohto zákonu bude v druhom čítaní úplne nový zákon, ktorý, ešte ani nevieme, ako bude vyzerať. Tá pripravenosť, ktorá je, je naozaj veľmi amatérska, veľmi neštandardná, pretože ja neviem, kde do jedného roka získate toľko miest. Neviem, kto to všetko zaplatí, pretože na to nie sú vyčlenené financie. A to, že vy budete rozprávať, že financie sú teraz niekde alokované alebo že sú podané nejaké žiadosti, neznamená, že tie žiadosti a tie financie prídu jednotlivým subjektom, a už vôbec to neznamená, že to budú vedieť zrealizovať a budú vedieť postaviť tie škôlky. Pýtam sa, kde získame tie účinnosti? Tak nerozumiem, prečo to takýmto spôsobom tlačíte.
Glváč, Martin, podpredseda NR SR (2017-06-21):
Pán poslanec Bublavý.
Grendel, Gábor, podpredseda NR SR (2020-05-14):
Ďakujem pekne. Prerušujem rokovanie o tomto bode programu. A pokračujeme v prerušenej správe, resp. rozprave k správe o činnosti verejného ochrancu práv za rok 2019 (tlač 23). (Kýchnutie v sále.) Na zdravie, pani poslankyňa! Prosím pani verejnú ochrankyňu práv, aby zaujala miesto určené pre navrhovateľov, a takisto prosím spravodajkyňu pani poslankyňu Vladimíru Marcinkovú, aby zaujala miesto určené pre spravodajcov. Prvou v poradí z ústne prihlásených rečníkov do rozpravy je pani poslankyňa Anna Andrejuvová, ktorej odovzdávam slovo. (Pokračovanie rokovania o Správe o činnosti verejného ochrancu práv za rok 2019 , tlač 23.)
Liba, Peter, poslanec NR SR (2022-11-08):
Pán predsedajúci, keďže sme hlasovali o pozmeňujúcich návrhoch zo spoločnej správy, odporúčam hlasovať o tom, že predložený návrh zákona prerokujeme v treťom čítaní ihneď.
Hrnčiar, Andrej, podpredseda NR SR (2019-03-27):
Prosím, prezentujme sa a hlasujme. (Hlasovanie.) Prítomných 137, za 88, proti 41, zdržalo sa 8. Konštatujem, že sme skrátili lehotu.
Hlina, Alojz, poslanec NR SR (2013-09-12):
Pre istotu to zopakujem. Pán predseda, ja som stále v bode nedokončenom, neukončenom bode interpelácie. Ale malú poznámku si dovolím povedať k tomu, čo ste tu skúšali pred cca dvoma hodinami, že niekoho obmedzujem, nemal som koho obmedzovať, lebo tí ľudia tu neboli tak, prosím vás, neviem, či ste dali podanie na mandátový... (Prerušenie vystúpenia predsedajúcim.)
Pellegrini, Peter, predseda NR SR (2015-06-17):
Pán poslanec Blaha.
Figeľ, Ján, podpredseda NR SR (2014-09-17):
S reakciou, nech sa páči, Miroslav Beblavý.
Danko, Andrej, predseda NR SR (2017-03-24):
Dávam slovo spravodajcovi, ktorého určil navrhnutý gestorský ústavnoprávny výbor, poslancovi Ladislavovi Andreánskemu.
P. Paška, predseda NR SR: (2007-06-21):
Upozorňujem, že budeme hlasovať aj o tomto prerokovanom bode programu. Ďakujem pekne. Teraz pristúpime k samotnému hlasovaniu. Ako o prvom budeme hlasovať ... (Hlas z pléna.) Áno, viem, pani poslankyňa. Budeme hlasovať o procedurálnom návrhu pána poslanca Fronca, ktorý žiada, aby sa z programu 11. schôdze vypustil bod 67 schváleného programu. Je to vládny návrh novely zákona o vysokých školách, tlač č. 275. Budeme sa prezentovať a hlasovať. (Hlasovanie.) Prosím techniku. Vyhlasujem toto hlasovanie za zmätočné. Poprosím vás, kolegyne, kolegovia, aby sme urobili opätovnú identifikáciu našich hlasovacích kariet. Technici, toto hlasovanie považujem za neplatné a budeme ešte raz, dámy a páni, hlasovať o procedurálnom návrhu pána poslanca Fronca, aby sme stiahli z rokovania návrh vysokoškolského zákona. Takže, prezentujeme sa a hlasujeme. (Hlasovanie.) 137 prítomných, za 59, proti 71, zdržalo sa 6, nehlasoval 1. Konštatujem, že sme tento procedurálny návrh neschválili. Budeme pokračovať hlasovaním v druhom čítaní o vládnom návrhu zákona, ktorým sa mení a dopĺňa zákon Národnej rady Slovenskej republiky č. 215/1995 Z. z. o geodézii a kartografii v znení zákona č. 423/2003 Z. z. Je to tlač č. 246. Pán poslanec Anton Korba bude uvádzať hlasovanie.
Hrnčiar, Andrej, podpredseda NR SR (2019-05-17):
Ďakujeme. Prerušujem rokovanie o tomto bode programu. Pristúpime k prvému čítaniu o návrhu poslankyne Anny Zemanovej na vydanie zákona, ktorým sa mení a dopĺňa zákon Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov. Návrh zákona je pod tlačou 1449. Návrh na jeho pridelenie na prerokovanie výborom je v rozhodnutí č. 1540. Dávam slovo poslankyni Anne Zemanovej, aby návrh zákona uviedla. (Rokovanie o návrhu poslankyne Národnej rady Slovenskej republiky Anny Zemanovej na vydanie zákona, ktorým sa mení a dopĺňa zákon Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov , tlač 1449.)
Pellegrini, Peter, predseda NR SR (2015-12-11):
Dávam teraz možnosť prihlásiť sa do rozpravy ústne. Končím možnosť prihlásiť sa do rozpravy ústne. Ako jediný pán poslanec Hraško. Pán poslanec Jarjabek, vy ste sa chceli prihlásiť? Nie, to je asi chyba. Pán poslanec Hraško jediný vystúpi, nech sa páči.
Hlina, Alojz, poslanec NR SR (2014-02-06):
Ja som dal dve interpelácie na premiéra.
D. Lipšic, podpredseda vlády a minister spravodlivosti SR: (2004-05-14):
Čo sa týka pozmeňujúceho návrhu pána poslanca Federiča, tak len teraz som mal možnosť sa s ním oboznámiť. V zásade ja nie som prívržencom profesijných komôr, dôsledkom čoho je aj predloženie návrhu novely Notárskeho poriadku v tejto snemovni pred pár mesiacmi. A naozaj komory by mali mať transparentne nastavené prostredie, aby nemohli obmedzovať vstup do profesie. Takže zdá sa mi ten pozmeňujúci návrh byť rozumný. Koniec koncov Komora patentových zástupcov v materiáli vlády bola uvedená v tretej skupine teda ani nie v tej skupine na zrušenie, ani nie v tej skupine na ponechanie, ale v skupine na preskúmanie, teda bola akoby niekde na hranici. Z toho dôvodu si myslím, že ten návrh je racionálny a pokiaľ bude znamenať obmedzenie komory vplývať na trh spôsobom, kde bude znemožňovať konkurenciu, ja to podporujem. Ďakujem, pán podpredseda.